Jogában áll hallgatni.
Bármi, amit mond, felhasználható ön ellen a bíróságon.
Jogában áll ügyvédet fogadni a kihallgatásra.
Ha nem áll módjában ügyvédet fogadni, kirendelünk önnek egyet, ha akarja.
Ne nehezítse meg a saját dolgát! Mondja el, hol van Noah Stiles!
És adja ki a férjét!
Amint megvan a fiú, és Coltrane őrizetbe kerül,
az ügyészség alkut köt önnel, és elmehet.
Telefonálni akarok.
Most.
- Nem mond semmit. - Pedig biztosan tud valamit.
Nem, mindent tud. Azt is, hogy hol van a fiunk.
Biztos, hogy nem rabolták el?
Nincs nyoma dulakodásnak, a szobája érintetlen.
Noah egyedül szökött el.
Ezért hagyta itt a telefonját, mert…
Bosszút akar állni. Coltrane-t üldözi.
- Honnan tudod? - Én is ezt tenném.
- Reméljük, nem találta meg Coltrane-t. - Vagy Coltrane őt.
Malik pár perce kiadott egy elfogatóparancsot Wilder ellen.
- Amos meggyilkolásáért. - Hogy a picsába vetted rá?
Megnéztük a sztriptízbár biztonsági felvételeit.
Láttuk, ahogy Harper átadja a fegyvered Coltrane-nek.
- Nic Harper? - Harper végig együtt dolgozott vele.
Ha Coltrane-nek dolgozik, ő is üldözi Noah-t.
Ő vitte be Noah-t a rendőrségre. Noah bízik benne eléggé, hogy vele menjen.
Dave, ki kell szednetek valamit Ebonyból!
Telefonált valakinek? Kit hívott? Az segíthet megtalálni Coltrane-t.
Egy spát hívott fel, hogy lemondjon egy nyamvadt masszázst.
Ebony Wildert hívta. A sípszó után hagyjon üzenetet!
Ebony, fél órája próbállak elérni.
Hol vagy?
ÉDENI GYÖNYÖR SPA BEJÖVŐ HÍVÁS
- Coltrane Wilder. - Jó napot! Az Édeni Gyönyör Spából hívom.
Tájékoztatni szeretném, hogy a felesége lemondta a mai páros masszázst.
Értem.
Elmondta, miért?
Pár barátjukkal találkozik a belvárosban. Azt mondta, tudni fogja, kik ők.
Igen, tudom.
Tudja, meddig lesz ott? Foglalnék új időpontot a páros masszázsra.
A neje azt mondta, inkább menjen egyéni masszázsra.
Talán abba a tengerparti spába, ahol tavaly jártak Montenegróban.
Beszélhetnék a menedzserrel?
- Sajnálom, de nem elérhető. - Meddig?
Határozatlan ideig.
- Halló? - Az LAPD letartóztatta Ebonyt.
Őrizetben van.
Menj oda, és segíts neki, ahogy csak tudsz, rendben?
- Coltrane, köröznek téged. - Nem érdekel, Sam. Ide figyelj!
Ebony érdekel. Azt akarja, hogy elmeneküljek.
Egyetértek vele. Ha még a városban vagy, húzz el innen!
Nem hagyom itt a feleségemet.
Menj oda, Sam! Ne… Most azonnal menj be hozzá!
Oké, indulok. De figyelmeztetlek.
Csak úgy úszhatja meg, ha felad téged.
Ezért akarja, hogy elmenj. Indulj!
Ebony terhes, Sam.
Tényleg? Azt hittem, csak színjáték volt.
Nem veszíthetem el őket. Nem veszíthetem el a családomat.
Ha maradsz, és elkapnak, elveszíted őket, vagy ők téged.
Miért köröznek? Milyen bizonyítékuk van ellened?
Mit keresel itt?
Azt a rohadt, öcskös! Látom, tököt növesztettél.
Baszki, haver! Majdnem lepuffantottalak.
Miért törtél be?
A haverok virrasztást tartanak a nagyapád emlékére.
Ennyit megérdemel az öreg.
Viszek pár cuccot, hogy megemlékezzünk róla.
Figyi! Őszinte részvétem.
Miért vagy itt?
Ezért jöttem.
Elintéztem Rémálom gyilkosát.
Hol van a férje, Ebony?
Ha tudnám, se mondanám el. Nem hallott a hitvesi titoktartásról?
Az arra vonatkozik, ha Coltrane-tól tudja, hogy hová ment, nem magától.
De tutira tudja.
Akárhogy is, tud róla, hogy Noah Stiles élete veszélyben van,
és ha nem a férje üldözi…
Nem.
Akkor Harper nyomozó? Őt akarta felhívni?
Ki fogjuk deríteni, Ebony.
Önt is összefüggésbe hozzuk az egésszel.
Ha Noah Stiles meghal, élete végéig börtönben lesz.
És a gyereke maga nélkül nő fel.
Valaki más fogja felnevelni.
A gyereke, aki a hasában van, sosem fogja ismerni magát.
Hacsak…
el nem mondja, amit tud.
Oké, jól van.
Lépjen hátrébb az ügyfelemtől, Cruz nyomozó! Hagyja levegőhöz jutni!
El kell árulnia, hol találom Noah-t.
HARPER: RAJTA VAGYOK.
CHARLIE: IGYEKEZZ!
Nem ülök itt tétlenül.
Nem tudod, kit akart hívni Ebony?
Nem mondta el. A rendőrség nem tudja kideríteni?
Nem volt bejövő hívása se mobilon, se vezetékesen, amin elindulhatnánk.
De talán van műholdas telefonja. Valahol a házukban.
Az embereink már biztosan Noah-t keresik, de visszaküldhetem őket oda…
Nem, ők koncentráljanak csak Noah megtalálására!
Főleg, ha igazad van, és Noah Coltrane-t keresi.
Igazam van.
- Jimmy! - Nem beszélhetek veled.
Házi őrizetben vagy.
De még meddig, baszki?
Dave azt mondta, találtatok bizonyítékot Harper ellen.
Jó, de meg van kötve a kezem.
Nem csak apád halála miatt vagy szarban.
Akadályoztad a munkánkat, a belső ügyosztály nyomoz ellened.
Ezeket nem tudom semmissé tenni.
Ki kell mennem, hogy megtaláljam a fiamat.
Nem nyugszom, amíg Coltrane Wilder életben van és szabadon mászkál.
Jól gondold meg, mit mondasz!
Kit akartál felhívni, hogy megmentsd Noah-t?
Nem tudom, ki volt az.
De nem Coltrane.
Nem bántana egy gyereket, hogy mentse magát.
Fel tudod hívni ezt az illetőt, hogy megvédd Noah-t?
Azzal gyanúba kevernék valakit, akit nagyon szeretek.
Addig nem mész el, amíg nem adsz nekik valamit.
Add fel Coltrane-t vagy a másik illetőt!
Akkor szembemennék mindennel, amit valaha tanultam vagy hittem.
Azzal, aki vagyok.
Hallgathatsz, Ebony, de ha Noah meghal, és elkapják Coltrane-t,
mindketten életfogytiglant kaptok.
És ha nem kapják el Coltrane-t, valahogy rád kenik majd az egészet.
Adj nekik valamit!
Nincs más választásod.
Mondja, hogy van valami!
Eddig semmit sem mondott, de Cruz előbb-utóbb kiszedi belőle,
hol találjuk a fiút.
- Leszarom Noah Stilest. - Fred!
Nem érdekel. Ahogy a polgármestert, a maga főnökét sem érdekli.
Isaiah Stiles megőrült, de igaza volt, hogy Coltrane Wilder benne van a dologban.
Ha Wilder volt a negyedik lövöldöző Century Cityben, akkor zsarugyilkos.
Ha lecsukjuk őt, mindannyiunkat előléptetnek.
- Engem nem az előléptetés érdekel… - A nagy szart!
Nézze, ha Ebony Wilder bemártja a férjét,
és elkapjuk Coltrane-t, akkor végleg elintéztük.
Már ha elkapjuk. Engedjük el a nőt, és használjuk csalinak!
- Amikor Coltrane érte megy, elkapjuk. - És közben Noah Stilest megölik.
- Ki kell szednünk belőle, hol van Noah. - Szarok Noah Stilesra és az apjára!
Most Coltrane Wilder a legfontosabb.
- Ez így kurvára nincs rendjén, Fred! - Jimmy!
Oké, adjon egy órát! Ráveszem Ebonyt, hogy beszéljen.
Csak egy órát.
Rendben.
De maga lesz a felelős, Cruz, és ön, Jimmy, ha ezt elcseszik.
Muszáj szóra bírnod.
Tudom, nem örül neki, de realista vagyok.
Ha nem találjuk meg a fiút, csalinak kell használnunk Ebonyt.
Én is realista vagyok, Mr. Jacobson.
Szerintem az a legjobb végkifejlet, ha Noah előkerül.
Mert Coltrane Wildert talán sosem találjuk meg.
Mostanra bárhol lehet.
Halló?
Ebony jól van?
Nem jók az esélyeim a golfpályán, Dave. (Nem. Nagy szarban van.)
Nem lesz elég időm.
Feladjam magam? Akkor elengedik Ebonyt?
Nem nyerhetek, haver. (Az nem fog működni.)
Akkor se, ha közel kezdek a lyukhoz. (Ebony akkor sem ússza meg.)
Ebben hiába reménykedsz.
Golfozz inkább Montreux-ban, Svájcban! (El kell hagynod az országot.)
Ebony nélkül nem megyek sehová.
Nem nagyon van választásod.
Ha a bajnokságnak vége… (Ha a fiú meghal…)
…egyikünk sem megy sehová. (…nekünk annyi.)
Ha lezárta a csevejt a kis golfmeccséről, beszéljünk az ügyfele jövőjéről!
- Elengedik végre az ügyfelemet? - Nem.
Most le kell tennem, Dave. És neked is.
Mindig dugó van a reptér felé. (Azonnal lépj le!)
JIMMY: MÉG MINDIG NINCS MEG NOAH.
A picsába!
Istenem…
Honnan a fenéből ismeri Ebony Brenda Johnsont?
GRATULÁLOK, HUGI!
„Hugi”?
SZERETLEK: CHARLIE
Ki a franc az a Charlie?
Basszus!
El se tudom képzelni, milyen hülyén érezheti magát.
Tegnap még itt, ebben az épületben, ezen az emeleten azzal vádaskodott,
hogy ön és a férje a rendőrség zaklatásának áldozatai,
és perrel fenyegetőztek.
Fordult a kocka, Mrs. Wilder.
Ne legyen ilyen önelégült, Malik!
A bizonyítékuk, Candace kis videója nem állja meg majd a helyét a bíróságon.
Talán nem.
De ez igen.
A zacskóban Stiles szolgálati fegyvere van,
amit James Sealey kapitány korábban elkobzott tőle.
Az a fegyver végzett Amos Stilesszal.
Ez a felvétel bizonyítja, hogy a fegyver a férje kezébe került
órákkal a gyilkosság előtt.
Egy barna papírzacskót látni. Fánk is lehet benne.
Nem fánk volt benne, Sam.
Tetszik ez a fánk dolog.
Mellesleg Harper nyomozó eltűnt.
Igen, menekül.
Nem hiszem, hogy azért, mert illegális desszerteket osztogatott.
- Ön szerint? - Nem.
Mrs. Wilder, körözést adtunk ki a férje ellen
Amos Stiles meggyilkolásának a gyanúja miatt.
Ami összefüggésbe hozza őt Andrei Malakian
és számos rendőr meggyilkolásával Century Cityben.
Amint elkapjuk Harpert, és vallomást tesz Coltrane ellen,
mert lássuk be, zsaruként senki sem akar börtönbe menni,
a felvétel szilárd bizonyíték lesz,
Harper vallomása pedig a halálsorra küldi a férjét.
Soha nem bizonyítják be, hogy Coltrane tette. És nem kapják el.
Ez talán így is lesz, ha nem segít nekünk.
A legokosabb, amit tehet, hogy felhívja a férjét,
és kideríti, hol van, hogy érte mehessünk.
Így nem esik bántódása.
Egy zsarugyilkos sosincs biztonságban. Könnyen elsül a fegyverünk.
- Ez fenyegetés? - Ez a valóság.
Ebony, van még egy opció. Mondjon el mindent, amit Noah-ról tud!
Ha megmenti az életét, megúszhatja.
Jól van. Kérem, hagyjanak magunkra!
Hogyne.
Legyen vele őszinte, Sam! Mi nem szórakozunk.
- Ő is a halálsoron végezheti. - Kifelé!
Viszlát!
Ha mi lettünk volna a prioritása, nem Stiles, már rég egy repülőn lennénk.
Ő legalább már elment.
Coltrane még mindig Los Angelesben van.
- Mi? Azt kértem, meneküljön. - Én is.
De nem hajlandó nélküled… nélkületek elmenni.
- Azt mondta, feladja magát. - Akkor megölik.
Így van. Megölik. Az imént mondták.
Rajtad áll.
Mondj el mindent, amit Noah-ról tudsz!
Lejárt az idő.
Telefonáljon!
Csak hogy tisztázzuk! Ha segít önöknek, és a fiú hazatér, szabadon engedik Ebonyt?
Igen. Most juttassa el hozzánk a férjét!
Vagy Noah-t. Ön dönt.
Most!
Kihangosítva.
Kérem!
Édeni Gyönyör Spa. Miben segíthetek?
A menedzserrel akarok beszélni.
Kérem, tartsa!
Halló? Mi a baj, lángész?
Segítség kell.
Miféle segítség?
Noah Stilesnak nem eshet bántódása.
Haza kell juttatnod őt a szüleihez.
Mindig azt mondod, bármit megtennél értem.
Ki hallgat még minket, Ebony?
Őt akarják vagy téged?
Őt.
Sejtettem.
- Nincs választásom. - Mindig van választásod.
Te így döntöttél.
- Most lerakom. - Kérlek!
A Stiles fiú biztonságban van.
Ég veled, Ebony!
Ne hívj többet!
Haver!
- Mostantól többet lógsz majd itt? - Tisztelegni akarok nagyapa előtt.
Az első dolgom az lesz, hogy kinyírom, aki megölte.
Mondtam, hogy vele megyünk. Benne vagytok?
Naná.
- Iszom még egyet. - Oké.
Add ide azt a szart!
Noah!
Gyere ide!
Mit csinálsz? Nem házi őrizetben vagy?
Abban lennék, ha nem téged keresnélek. Gyere ide!
Az igen!
Ez komoly, Noah?
Ki sincs biztosítva. Mégis mi a faszt művelsz?
- Megbosszulom nagyapát. - Ne…
Coltrane Wilder tönkretette az életünket. A családunkat.
Meg kell fizetnie!
Ne mondd, hogy a rendőrség majd elintézi!
Téged tartóztattak le nagyapa megöléséért. Neked se hittek, és nekem se.
De tudom, mit láttam, apa. Tudom, hogy mit tett, és mit érdemel.
Mi lenne, ha itt és most megígérném neked,
én magam intézem el Coltrane-t?
Letartóztatod?
Nem. A börtön túl jó neki. Nem így értettem.
Komolyan mondod?
Mindig állom a szavam.
Gyere, megyünk haza!
CHARLIE: FELEJTSD EL NOAH-T! ÚJ CÉLPONT. VÁRJ A HELYSZÍNRE!
HARPER: VETTEM.
Meddig kell még várnunk, hogy a hívásnak eredménye legyen?
Talán csak színjáték volt.
- Honnan tudjuk, hogy jelentett bármit is? - Jelentett.
Várjunk!
Mr. Jacobson, nézze!
Úgy tűnik, Noah az apjával van.
Biztonságban.
Ezt meg hogy csinálta?
Otis, Gail!
Mi a fenét művelsz? Házi őrizetben vagy.
Ha elkapnak, börtönbe kerülsz.
Istenem, Noah!
Istenem! Jól vagy, fiam?
Kicsikém, hol voltál? Halálra aggódtuk magunkat érted.
Marihuánaszagod van.
Azt hittem, nem lógsz olyanokkal, akik füveznek.
Ma már eleget szenvedett. Adjunk neki egy kis teret!
Később biztos mindent elmond.
Gyere, Gail!
Hagyjuk levegőhöz jutni!
- Gyere! - Pipa vagyok.
Megértelek téged.
De most neked kell megértened engem.
Ha be akarom tartani, amit ígértem neked,
most azonnal cselekednem kell.
De tudnom kell, hogy nem próbálsz meg újra elszökni innen, rendben?
Rád kell raknom, Noah.
Öregem… Nem!
Coltrane még szabadon mászkál.
Ha idejön, mielőtt elkapom, bánthatja Gailt és Otist.
Elrabolhat téged. Tudnom kell, merre vagy.
Sajnálom, Noah.
Oké. Rendben, apa.
Hogy találod meg?
A fiam…
szemtanúja volt egy gyilkosságnak, és a gyilkos tud róla.
A pasas nagyon alapos.
Óvatos.
Tudja, hogy üldözik őt.
Az, amit… amit önért tettem,
amikor megmentettem a lányát…
Most ugyanezt kérem öntől.
Maga zsaru. Az egész LAPD a rendelkezésére áll.
Még az FBI is, ha felhívja őket.
Én mégis hogyan segíthetnék?
Azt ígértem a fiamnak, végzek a pasassal.
Hogy biztonságban legyen.
És szeretném, ha betartaná az ígéretét.
De ki kell mondania, Stiles hadnagy.
Mondja el pontosan, hogy mit kér tőlem!
Azt kérem, hogy ölje meg Coltrane Wildert.
Police Navidad.
Ez valóban nagyon boldog karácsony,
és nagy örömömre szolgál segíteni önnek.
Apaként, és most már úgy gondolom…
barátként is.
Majd jelentkezem.
RENDŐRSÉG
Még nincs vége.
A csalijuk lettél.
Azért engedtek el, hogy elvezesd őket Coltrane-hez.
Ma este menj egy barátodhoz! Zavard össze őket!
Remélhetőleg holnap ilyenkor már külföldön leszel.
Végleg.
- Többé nem jöhetek vissza? - Ebony Wilderként nem.
Ha van eszed,
24 óra múlva ez a fejezet az életedben már a múlté lesz.
Figyi, tesó! Nem tudom eléggé megköszönni.
Ez bőven elég köszönet.
Mi van Stróval és a koreai sráccal?
Minden oké velük?
Mindenfélét hallani az utcákon.
Durva a helyzet, de van egy tervem.
Stro és Choi rendben lesznek. Megígértem nekik.
Akkor jó.
Manuális váltója van. Tudod kezelni?
Még jó!
- Csak keményen, tesó! - Úgy lesz.
Jól van.
CÍMZETT: EBONY A SZOKÁSOS HELYEN VAGYOK.
AMINT EZT MEGKAPOD, GYERE IDE, ÉS EGYÜTT LELÉPÜNK.
JELENLEGI HELYSZÍN: SVÁJC
A RENDSZER MOZGÁST ÉRZÉKELT KAMERÁK - 1. KAMERA
Hála az égnek!
5. KAMERA – ÉLŐ
Mit keresel a házamban?
Te meg miért nem vagy börtönben? És ez ki a franc?
Azt mondta, Brenda Johnson a neve, és nem ismer téged.
De valójában Charlie a neve, és a nővéred?
Add ide!
- Tűnj innen! - Ne tégy próbára!
Takarodj a házamból, Candace! Nem kell magyarázkodnom neked!
De valakinek muszáj lesz!
Mert pontosan tudom, miért vagy itt. Ezt keresed.
- Add ide a telefont! - Nemrég csörgött.
- Valaki keres téged. - Add ide!
Gondoskodom róla, hogy a rendőrség ezúttal ne engedjen el.
Nézzetek körül!
Tiszta!
- Mit találtál? - Semmit.
- Folytasd! - Nézd meg az ágyat!
Semmi, főnök.
- Mi a fasz, Harper? Mit művelsz? - Megdolgozok a pénzemért.
Hagyd abba!
Beszéljük meg! Kitalálhatunk valamit.
Baszki!
Ha Charlie küldött, megbeszélhetjük.
Ha ismered Charlie-t, tudod, hogy az nem járható út.
Vagy meggazdagszom, vagy meghalok. Az utamban állsz, Coltrane.
CÍMZETT: CHARLIE COLTRANE HALOTT.
Ebony, kicsim, jól vagy?
Nálunk a csajod.
Vissza akarod kapni? Békét akarsz? Menj, ahová mondom! Világos?
- Mizu, Stiles hadnagy? - Hívj már be minket!
- Rendben. Gyertek! - Oké.
- Hol van Noah? - Noah!
Fiam! Örülök, hogy újra itthon vagy. Aggódtunk érted.
Örülök, hogy látlak, Jimmy bácsi. Minden oké. Eskü.
- Helyes. - Mit kerestek itt?
Azért jöttem, hogy elmondjam,
a parancsnokhelyettes pár órája újra szolgálatba állított téged.
- Nem megmondtam, fiam? Visszamehetek? - A belső ügyosztály jóváhagyta.
Most, hogy mindenki tudja, Wilder felelős a lövöldözésért
és apád meggyilkolásáért,
Wilderék zaklatása és üldözése egyszerűen csak jó rendőri munkának tűnik.
Legalábbis ezt mondtam nekik. Tudod?
Azért jöttünk, hogy levegyük a bokapántot,
de látom, már megoldottad.
Miért van a fián a bokapánt? Ezt muszáj lesz jelentenem, hadnagy.
Figyelj, Kevin!
Coltrane Wilder veszélyes ember.
- Ezt mind tudjuk. - Igen.
És a fiam az első számú tanú ellene.
Amíg el nem kapjuk Coltrane-t, nyomon kell követnünk a fiamat.
Hogy mindig tudjuk, hol van. A biztonság kedvéért.
Hát, nem is tudom.
- Jól van. - Isaiah!
Igen, adhatok 48 órát. Au revoir, uraim!
További szép estét!
- Jó éjt, Jimmy bácsi! - Jó éjt!
- Kapjuk el Coltrane-t! - Én nem kapok el senkit.
Engem tettek meg bűnbaknak a Century City-i fejetlenség miatt.
Harper végig az orrom előtt volt.
- Az egészért én felelek. - Jimmy, ne!
- Hát, igen. - Hadd találjam ki!
Hallgattál róla, hogy rám akarták kenni, és cserébe megkapod a teljes nyugdíjadat.
A nyugdíjamat felülvizsgálják.
De te újra szolgálatba állhatsz meghallgatás nélkül.
Kapd el a rohadékot! Mindkettőnkért.
Ne áldozd fel értem a karrieredet!
Az életem fontosabb a karrieremnél.
Amos elment. Most már én felelek érted.
Vigyázz magadra, fiam!
ISAIAH: ALKU LEFÚJVA.
ERNESTO: MÁR KÉSŐ.
Ki bérelt fel, hogy elraboljátok a feleségemet?
Egy barátja kérte meg rá a főnököt.
A fekete zsaru.
Kicsim!
- Candace? - Coltrane?
Nem bántalak.
Nem foglak…
Hol van Ebony?
- Nem tudom. Miért vagyok itt? - Nem téged akartak elrabolni.
Hallottad azt a pasast? Azt mondta, egy fekete zsaru a felelős ezért.
Nem Isaiah volt az.
Ő nem tenne ilyet.
Ő jó ember.
Elraboltatta Ebonyt, hogy csapdába csaljon és megöljön.
Rendőr létére felbérelte az Alvarez-kartellt, hogy megöljenek.
- Távol áll a „jó ember” definíciójától. - Alvarez? Mint Paola Alvarez?
- Nem hiszem el. Megölted Amost. - Megmentettem az életed.
És sosem akartam bántani a fiadat. Hinned kell nekem.
De Ebony telefonált egyet, és Noah-t elengedték.
Ebony óriási áldozatot hozott, hogy megmentse.
Segíts megtalálnom őt!
Rendben? Kérlek, segíts megtalálni!
Candace, jól vagy?
Köszönöm, hogy hazajuttattad Noah-t.
Ebony végül mondott valamit, vagy…
Az Édeni Gyönyör Spát hívta. Akivel beszélt, lángésznek nevezte.
Pár perccel később Noah az apjával volt.
Nem tudjuk, Ebony kivel beszélt.
Szóval egyszerűen csak elengedtétek?
Először igen, de most itt vagyok vele a Good Samaritan kórházban.
- Őrizetbe vettük. - Mi történt?
Ebony épp menekülni készült,
amikor fegyveresek lelőtték a Wilder-házat figyelő rendőröket,
és betörtek, hogy bántsák.
Ebonynak sikerült elmenekülnie, de elesett, és megsérült.
Mi van a babával?
Ebonyt benyugtatózták. A baba egyelőre jól van.
- Szólok, ha bármi változik. - Oké. Kösz, Yvette! Köszönöm!
Ha bemész a kórházba, letartóztatnak.
Ő a feleségem.
Szüksége van rám. Nincs választásom.
- Semmisítsd meg ezt a telefont! - Beszélnünk kell.
Szóval Harper halott.
Nem haragszom, hogy meg akartál ölni. Probléma lett belőlem.
Talán én is ezt tettem volna a helyedben.
Nem ez volt az oka. Ebony feladott engem, hogy téged mentsen.
Mert szeret engem, Charlie, és téged is szeret.
Mindig választás elé állítod, de most ez nem számít.
Tegyük félre a problémáinkat! Ebony megsérült.
Kórházban van, és őrizetbe vették.
Egyedül nem tudom megmenteni. Segíts!
Van egy tervem.
De nem fog tetszeni.
Stiles!
Én…
Csak…
Sajnálom.
Az elmúlt pár napot.
Coltrane Wilder engem is átvert.
Sokan bedőltek neki, Cruz.
Sosem felejtem el, hogy végül segítettél.
Nem csak segítettem neked.
Talán meg is oldottam az ügyet.
Miután letartóztattuk, Yamaguchi lefuttatta Ebony ujjlenyomatát.
Emlékszel az azonosítatlan ujjlenyomatra a marihuánaelosztónál?
Igen.
Ebonyé.
Ebony ott volt, amikor megölték Mannyt?
Ez egyértelmű kapcsolat Wilder és Manny Shaw meggyilkolása között.
Olyan bizonyíték, ami a bíróságon is elég. Végre elégtételt vehetünk.
Addig nem, amíg le nem tartóztatjuk Coltrane-t.
Itt tartjuk Ebonyt, amíg Coltrane érte nem jön. Akkor elkapjuk.
- Igen. Cruz, mindjárt jövök. - Oké.
- Stiles hadnagy! - Le kell fújnunk a dolgot.
Az kurvára kizárt.
Le kell tartóztatnom a pasast.
Az a rohadék megölte hat emberünket.
Az alku továbbra is él.
Meg kell halnia.
A picsába!
Candace.
Gyere be!
Candace, mit keresel itt?
Fel akartalak hívni, de azt tettem, amit Isaiah tenne.
- Hívtam egy Ubert, és… - Isaiah?
Ő tette ezt veled?
Bizonyos értelemben.
Candace, nem értelek.
Figyelj! Hadd segítsek!
Gyere ide!
BETEG STROMAN D.
BETEG CHOI, C
Szörnyű dolgokon mentél keresztül.
Tessék! Egy csésze tea.
- És whisky, ha inkább azt… - A whiskyt kérem.
Oké.
A járőrkocsik már úton vannak a helyszínre, amit megadtál,
a halottkémmel együtt.
Hány embert ölt meg Coltrane Wilder?
Talán hatot.
Nem tudom, de azért tette, mert várták őt.
Azt hitték, én vagyok Ebony.
Miért hitték ezt?
És miért akarná az Alvarez-kartell csapdába csalni Coltrane Wildert?
Coltrane…
A feleségét akarta megmenteni.
Önvédelemből ölt.
Ne mondd, hogy neki adsz igazat!
Nem tudom, kinek adok igazat.
Csak azt tudom…
hogy végig becsaptam magam.
Ez…
Ez az ügy Coltrane és közte teljesen megváltoztatta Isaiah-t.
Már azt sem tudom, hogy ki ő.
És úgy érzem, már magamat sem ismerem.
Talán hibát követtem el…
sok-sok évvel ezelőtt…
amikor Isaiah-t választottam helyetted.
De most itt vagy velem.
És Candace, ígérem, hogy mindig ott leszek neked.
És mellettem mindig biztonságban leszel.
SAN ANTONIO MEMORIAL KÓRHÁZ
A rohadt életbe! Mi a fasz?
Menj a sürgősségire! Látom a csontodat.
Vigyétek innen!
Rá tud közelíteni?
Wilder az épületben van. Nyugati lépcsőház.
Indulunk.
Meg kell néznem a beteget.
- De utána van egy kis időm dumálni. - Oké.
4. LÉPCSŐHÁZ
Wilder nincs a nyugati lépcsőházban.
Ismétlem, a gyanúsított már nincs itt. Fésüljük át a kórházat!
Mennünk kell.
Vigyázz!
Félre! Rendőrség!
El az útból!
Hová visztek?
Félre!
- Cerullo, hol a picsában van Wilder? - Elvesztettük őt.
Charlie!
Minden rendben lesz. Itt vagyok, drágám.
- Sajnálom, Charlie. - Most pihenned kell.
Mi lesz Coltrane-nel?
Ne aggódj! Van egy tervem.
Húsz perc múlva felszállunk, és orvos is van a gépen.
Te és a babád is rendben lesztek.
Köszönöm, Charlie!
Mondtam, hogy sosem leszel egyedül. Sosem hagylak magadra, hugi.
Köszönöm.
Minden egységnek! Wilder dél felé indult egy piros Dodge Hellcatben a Figueroa-n.
A picsába!
Látjuk a gyanúsítottat a piros Dodge Hellcatben.
Az egyik egységünk a nyomában van.
A gyanúsított letért az útról.
Ismétlem, a gyanúsított letért az útról.
Bill, látod?
A gyanúsított nyugatra halad az 55. utcán.
Minden egység, figyelem!
Figyelem! Az 55. utcát ellepték a civilek.
Mi a fasz? Bill, követed?
Inglewoodig tudom követni. A reptér légterébe nem léphetek be.
Az 55. utca nem járható. Másik útvonalat keresek.
KEVIN BEJÖVŐ HÍVÁS
Ne most, Kevin!
Mi a baj?
Ha félsz elmondani Isaiah-nak, majd én megteszem.
Senki sem mond semmit Isaiah-nak.
Csak…
Talán rossz ötlet volt idejönnöm.
Candace, ne ostorozd magad!
Jó ember vagy,
és végre olyasvalaki van melletted, aki gondoskodni tud rólad.
Közös életem van Isaiah-val.
Van egy fiunk. A különélés ellenére szeretjük egymást.
Isaiah nem is keres téged.
Elraboltak, fegyvert fogtak rád, és órákkal ezelőtt eltűntél.
Még csak nem is hívott.
Talán pont ő hív.
Kizárt dolog.
- Jacobson. - Helló, Mr. Jacobson!
Kevin Keach vagyok.
A bokapántos, ugye?
Jóváhagyták, hogy levegye a pántot Stiles hadnagyról.
Újra szolgálatba állt.
Nem Stiles miatt hívom.
Pontosabban nem a hadnagy miatt.
Levettem róla a pántot, de aztán rátettem a fiára.
Vagyis ő rakta rá a fiára, és megkért, hogy kapcsoljam be,
hátha Wilder vagy Harper próbálkozna valamivel.
Stiles azt mondta, hívjam, ha bármi van.
Kevin, lassítson! Noah Stileson van a jeladó?
- Igen, uram. - Hol van?
Inglewoodban.
- Minden oké ott hátul? - A haverod benne van a hírekben.
Menekül.
Itt van nem messze.
Ez élő adás.
Apám azt mondta, elkapja Coltrane-t.
- Hazudott. - Nem bízhatsz a zsarukban.
Igazad van. Ezt a szart is ő rakta rám.
Ez nem jelent gondot.
Bassza meg!
Megvagy, te rohadék!
- Hé! Ott vannak előttünk! - Állj meg!
Bassza meg!
Megölted a nagyapámat! Láttam!
Fordulj meg!
Azt akarom, hogy láss!
Ha meghúzod a ravaszt, és megölsz, akkor csak egyfajta jövő vár rád.
- Apám azt mondta, megöl. - Megpróbálta. Hidd el!
De nem elég okos, hogy elkapjon. Nem úgy, mint te.
Te mindkettőnknél jobb lehetsz. De csak ha leteszed azt a fegyvert.
Mindenki csak dirigál nekem!
Akkor mondd el, mit akarsz!
Visszacsinálni ezt az egészet.
Oké.
Noah!
Apa!
- Noah! - Dobd el a fegyvert, Stiles!
- Apa! - El a fiamtól!
Ha elengedem a lábát, elvérzik.
Dobd el a fegyvert!
Elsétálok, és átveszed a helyem. Aztán hívhatsz mentőt, hogy megmentsd.
- Ha eldobom, lelősz minket. - Bíznod kell bennem.
Apa, segíts!
Elmegyek, Isaiah.
Együtt leszek a feleségemmel.
Megmentheted a fiad, és hazamehetsz, vagy üldözhetsz.
Baszki! Hogy állsz Candace elé, ha Noah meghal?
Apa!
Csak két lehetőség van. Te döntesz.
Gyerünk, haver!
Brinkley!
Nézz rám, Brinkley!
Apa!
Oké.
Noah!
Minden rendben lesz. Itt vagyok.
Itt 1K-20, azonnal küldjenek ide mentőt!
- Vettem, 1K-20. - Semmi baj.
- Minden oké. - Stiles!
Sosem fogsz győzni!
- Apa, a lábam! Ég! - Semmi baj. Nézz rám!
Semmi baj. Minden rendben.
Nézz rám!
NEMEZIS
A feliratot fordította: Kiss Hajnalka